《李莼客同年用山谷以双井茶寄子瞻诗韵叠寄三首依韵奉答 其一》
清代·赵铭

我乡诗老数朱李，梅里并时徵鹤书。看君用意直相仿，光焰欲鹤明堂珠。

春明雅集洵可图，渔蓑宫锦恣所如。何必挂帆始言隐，身在魏阙心江湖。

作者简介：（1828—1889）浙江秀水人，字新又，号桐孙。同治九年举人，累官直隶补用道。精研经史，兼擅诗文，尤工骈体。有《琴鹤山房遗集》。